Magic Johnson

Earvin «Magic» Johnson jr. (født 1959) er en amerikansk tidligere basketballspiller som spilte profesjonelt for Los Angeles Lakers i 1980-årene og tidlig i 1990-årene. Med sine 206 cm er han den nest høyeste point guarden i NBAs historie.

 Tidlige år 
Earvin Johnson ble født den 14. august 1959 i Lansing i Michigan og vokste opp samme sted sammen med ni søsken. Hans far jobbet som General Motors-fabrikk, og hans mor var vaktmester på en skole. Han ble tidlig kjent som «Junior» og «June Bug» i nabolaget, og var ofte på den lokale basketballbanen så tidlig som klokken 07:30 for å trene.

I 2002 ble han innvalgt i Naismith Memorial Basketball Hall of Fame.

 Collegekarriere 
Det var flere universiteter som var interessert i Johnson, men han ville gå på et universitet som var nære hjemmet. Da hadde han to valg; Michigan State University og University of Michigan. Han valgte omsider Michigan State University da han ble lovet plassen som point guard der.

Til tross for at han hadde kommet inn på universitetet nettopp på grunn av sine ferdigheter på basketballbanen, satset ikke Johnson på en basketballkarriere. Han fokuserte heller på å nå målet sitt som tv-kommentator. Likevel meldte han seg på draftet i 1979.

 NBA-karriere 
Magic Johnson er mest kjent for å være en av de høyeste point guardene i basketballens historie, med sine 206 cm. Faren ved å være en så høy point guard er at han vil miste ballen i mange situasjoner da forsvarsspilleren ofte er mindre, raskere og smidigere, men dette viste seg ikke som noe stort problem for Johnson. Han hadde så god ballkontroll at det gikk relativt godt med 3,9 kontringer til motstanderen per kamp, noe som riktignok er dårligere enn de fleste point guard-stjernene.

Johnson er i tillegg kjent for å ha vært med på det berømte Dream Team.

 HIV-kungjøringen 
Etter en helsetest rett før 1991–1992-sesongen ble det påvist at Johnson hadde HIV. På en pressekonferanse som ble avholdt 7. november 1991, sa Johnson at han ville legge opp basketballkarrieren sin med øyeblikkelig virkning. Han offentliggjorde at hans kone, Cookie, og deres ufødte sønn ikke hadde HIV, og at han ville bruke resten av livet på å «kjempe imot denne dødelige sykdommen». Johnson kunngjorde også med en gang at han ikke visste årsaken til sykdommen, men innrømmet senere at det skyldtes samleie med flere partnere. På den tiden var det kun en liten prosentandel av HIV-positive menn som hadde fått overført sykdommen gjennom heteroseksuelt samleie, og det førte til spekulasjoner om Johnsons legning, til tross for at han selv avviste ryktene om at han var homofil. Johnsons kunngjøring ble gjenstand for betydelig oppmerksomhet i amerikanske media, og ble i 2004 kåret til ESPNs syvende mest oppsiktsvekkende øyeblikk i løpet av de siste 25 årene.

Etter kunngjøringen la han opp sin NBA-karriere etter å ha spilt tolv sesonger for Los Angeles Lakers. Han gjorde senere et comeback for det samme laget i 1995–1996-sesongen før han la opp på ny.

 Utmerkelser 
Johnson ledet Lakers til fem NBA-mesterskap (1980, 1982, 1985, 1987 og 1988). Som collegespiller ledet han MSU Spartans til det nasjonale mesterskapet i 1979. Han deltok også på Dream Team laget til USA i 1992 OL.

Magic Johnson har vunnet NBA MVP og prisen for mest verdifulle spiller i sluttspillfinalen tre ganger hver. Han har vært en All-Star tolv ganger, og vært med på ni All-NBA First Teams.

 Statistikker fra NBA-karrieren 
I Johnsons to første sesonger ble ikke antall kamper han startet ført opp. Dette ble heller ikke ført opp for noen av hans sluttspill.

 Tegnforklaring 
 Forkortelse  Betegnelse KD Kamper deltatt i KS Kamper startet MPK Minutter per kamp SC % Scoringsprosent 3P % 3-poeng scoringsprosent ST % Straffeprosent RPK Returer per kamp MK Målgivende pasninger per kamp SPK Stjelinger per kamp BPK Blokkeringer per kamp PPK Poeng per kamp Fet Karrierens høydepunkter

 Sesongen 
 År  Lag  KD  KS  MPK  SC %  3P %  ST %  RPK  MK  SPK  BPK  PPK 1979–80  Los Angeles  77   36,3  53,0 %  22,6 %  81,0 %  7,7  7,3  2,4  0,5  18,0 1980–81  Los Angeles  37    37,1  53,2 %  17,6 %  76,0 %  8,6  8,6  3,4  0,7  21,6 1981–82  Los Angeles  78  77  38,3  53,7 %  20,7 %  76,0 %  9,6  9,5  2,7  0,4  18,6 1982–83  Los Angeles  79  79  36,8  54,8 %  0,0 %  80,0 %  8,6  10,5  2,2  0,6  16,8 1983–84  Los Angeles  67  66  38,3  56,5 %  20,7 %  81,0 %  7,3  13,1  2,2  0,7  17,6 1984–85  Los Angeles  77  77  36,1  56,1 %  18,9 %  84,3 %  6,2  12,6  1,5  0,3  18,3 1985–86  Los Angeles  72  70  35,8  52,6 %  23,3 %  87,1 %  5,9  12,6  1,6  0,2  18,8 1986–87  Los Angeles  80  80  36,3  52,2 %  20,5 %  84,8 %  6,3  12,2  1,7  0,5  23,9 1987–88  Los Angeles  72  70  36,6  49,2 %  19,6 %  85,3 %  6,2  11,9  1,6  0,2  19,6 1988–89  Los Angeles  77  77  37,5  50,9 %  31,4 %  91,1 %  7,9  12,8  1,8  0,3  22,5 1989–90  Los Angeles  79  79  37,2  48,0 %  38,4 %  89,0 %  6,6  11,5  1,7  0,4  22,3 1990–91  Los Angeles  79  79  37,1  47,7 %  32,0 %  90,6 %  7,0  12,5  1,3  0,2  19,4 1995–96  Los Angeles  32  9  29,9  46,6 %  37,9 %  85,6 %  5,7  6,9  0,8  0,4  14,6 1979–96  Totalt i karrieren  906  763  36,7  52,0 %  30,3 %  84,8 %  7,2  11,2  1,9  0,4  19,5 1979–92  All-Star  11  9  30,1  48,9 %  47,6 %  90,5 %  5,2  11,6  1,9  0,6  16,0

 Sluttspillet 
 År  Lag  KD  KS  MPK  SC %  3P %  ST %  RPK  MK  SPK  BPK  PPK 1979–80  Los Angeles  16    41,1  51,8 %  25,0 %  80,2 %  10,4  9,4  3,1  0,4  18,3 1980–81  Los Angeles  3    42,3  38,8 %  0,0 %  65,0 %  13,7  7,0  2,7  1,0  1981–82  Los Angeles  14    40,1  52,9 %  0,0 %  82,8 %  11,3  9,3  2,9  0,2  17,4 1982–83  Los Angeles  15    42,9  48,5 %  0,0 %  84,0 %  8,5  12,8  2,3  0,8  17,9 1983–84  Los Angeles  21    39,9  55,1 %  0,0 %  80,0 %  6,6  13,5  2,0  1,0  18,2 1984–85  Los Angeles  19    36,2  51,3 %  14,3 %  84,7 %  7,1  15,2  1,7  0,2  17,5 1985–86  Los Angeles  14    38,6  53,7 %  0,0 %  76,6 %  7,1  15,1  1,9  0,1  21,6 1986–87  Los Angeles  18    37,0  53,9 %  20,0 %  83,1 %  7,7  12,2  1,7  0,4  21,8 1987–88  Los Angeles  24    40,2  51,4 %  50,0 %  85,2 %  5,4  12,6  1,4  0,2  19,9 1988–89  Los Angeles  14    37,0  48,9 %  28,6 %  90,7 %  5,9  11,8  1,9  0,2  18,4 1989–90  Los Angeles  9    41,8  49,0 %  20,0 %  88,6 %  6,3  12,8  1,1  0,1  25,2 1990–91  Los Angeles  19    43,3  44,0 %  29,6 %  88,2 %  8,1  12,6  1,2  0,0  21,8 1995–96  Los Angeles  4    33,8  38,5 %  33,3 %  84,8 %  8,5  6,5  0,0  0,0  15,3 1979–96  Totalt i karrieren  190    39,7  50,6 %  24,1 %  83,8 %  7,7  12,3  1,9  0,3  19,5

 Karriere ut over basketball 
Etter Johnsons karriere var over startet han et talk show i november 1991, kalt The Magic Hour, men det ble lagt ned igjen etter kun to måneder på grunn av lave seertall. I 2008 startet han som sportsanalytiker hos ESPN.

Siden 1994 har Johnson vært medeier i Los Angeles Lakers. Han har betalt mer enn 10 millioner dollar for dette. Johnson er også lagets visepresident.

Etter at Johnson ble smittet av HIV, dannet han selskapet Magic Johnson Foundation for å hjelpe HIV-smittede.

 OL-medaljer 
 OL 1992  Barcelona: Gull i basketball med USA

 Referanser 

 Kilder 


 Eksterne lenker 





Kategori:Basketballspillere fra USA
Kategori:Olympiske mestere for USA
Kategori:Medlemmer av Naismith Memorial Basketball Hall of Fame
Kategori:Basketballspillere for Los Angeles Lakers
Kategori:Medaljevinnere under Sommer-OL 1992
Kategori:Deltakere for USA under Sommer-OL 1992
Kategori:Basketballspillere under Sommer-OL 1992
Kategori:Personer fra Lansing
Kategori:Olympiske medaljevinnere i basketball